૧૯૮૮માં મારાં મૅરેજ થયાં એટલે હું સાંતાક્રુઝ આવી. શરૂઆતમાં અમે સાંતાક્રુઝ-ઈસ્ટમાં રહેતાં હતાં. લગભગ દસેક વર્ષ ઈસ્ટમાં રહ્યા પછી ૧૯૯૮માં વેસ્ટમાં આવેલી ઓમ સાંઈનાથ સોસાયટીમાં રહેવા આવી. ત્યારથી હું આ અપાર્ટમેન્ટમાં જ રહું છું. ઘરનાં હવાઉજાસ એટલાં સરસ છે કે મેં બીજો ફ્લૅટ લીધો છે તો પણ ત્યાં રહેવા જવાનું મન જ નથી થતું. ઈસ્ટ-વેસ્ટ ઓપન ફ્લૅટ હોવાથી સવારના છ વાગ્યાથી સાંજે સાત વાગ્યા સુધી ઘરમાં લાઇટની જરૂર નથી પડતી. સૂર્યપ્રકાશ સતત મળતો રહેતો હોવાથી પૉઝિટિવ એનર્જી પણ ઘરમાં પુષ્કળ રહે છે. ઘરની નીચે સરસમજાનું કમ્પાઉન્ડ છે. કમ્પાઉન્ડમાં નાનકડું ગાર્ડન છે. મોડી સાંજે કે રાતે આ ગાર્ડનમાં બેસવાની બહુ મજા આવે છે.